ประกาศคณะกรรมการกำกับหลักทรัพย์และตลาดหลักทรัพย์ที่ กม. ๑๗/๒๕๖๑เรื่องการกำหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต[๑] อาศัยอำนาจตามความในมาตรา๘ และมาตรา ๑๐ (๒) แห่งพระราชกำหนดการประกอบธุรกิจสินทรัพย์ดิจิทัล พ.ศ. ๒๕๖๑คณะกรรมการ ก.ล.ต. ออกประกาศไว้ ดังต่อไปนี้ข้อ ๑ ในประกาศนี้ผู้ได้รับใบอนุญาตหมายความว่าผู้ได้รับใบอนุญาตประกอบธุรกิจสินทรัพย์ดิจิทัลประเภทใดประเภทหนึ่งหรือหลายประเภทดังต่อไปนี้(๑)การเป็นศูนย์ซื้อขายคริปโทเคอร์เรนซี(๒)การเป็นศูนย์ซื้อขายโทเคนดิจิทัล(๓)การเป็นนายหน้าซื้อขายคริปโทเคอร์เรนซี(๔) การเป็นนายหน้าซื้อขายโทเคนดิจิทัล(๕)การเป็นผู้ค้าคริปโทเคอร์เรนซี(๖)การเป็นผู้ค้าโทเคนดิจิทัลค่าธรรมเนียมหมายความว่า ค่าธรรมเนียมการประกอบกิจการตามที่ได้รับใบอนุญาตข้อ ๒[๒] ให้ผู้ได้รับใบอนุญาตชำระค่าธรรมเนียมต่อสำนักงานก.ล.ต. ตามหลักเกณฑ์ที่กำหนดในประกาศนี้ โดยให้ผู้ได้รับใบอนุญาตมีหน้าที่ชำระค่าธรรมเนียมเฉพาะเมื่อได้รับอนุญาตให้เริ่มประกอบธุรกิจแล้วข้อ ๓ ให้ผู้ได้รับใบอนุญาตประเภทการเป็นศูนย์ซื้อขายคริปโทเคอร์เรนซีหรือการเป็นศูนย์ซื้อขายโทเคนดิจิทัล ชำระค่าธรรมเนียมในอัตราร้อยละ ๐.๐๐๒โดยคำนวณจากมูลค่าการซื้อ ขายหรือแลกเปลี่ยนสินทรัพย์ดิจิทัลในศูนย์ซื้อขายดังกล่าวแต่สูงสุดไม่เกินปีละ ๒๐,๐๐๐,๐๐๐บาทในกรณีที่อัตราค่าธรรมเนียมที่คำนวณได้ตามวรรคหนึ่งมีจำนวนน้อยกว่า๕๐๐,๐๐๐ บาท ให้ชำระค่าธรรมเนียมขั้นต่ำปีละ ๕๐๐,๐๐๐ บาทข้อ ๔ ให้ผู้ได้รับใบอนุญาตประเภทการเป็นนายหน้าซื้อขายคริปโทเคอร์เรนซีหรือการเป็นนายหน้าซื้อขายโทเคนดิจิทัล ชำระค่าธรรมเนียมในอัตราร้อยละ ๐.๐๐๑โดยคำนวณจากมูลค่าการซื้อ ขาย หรือแลกเปลี่ยนสินทรัพย์ดิจิทัล ไม่ว่าจะเป็นการซื้อขาย หรือแลกเปลี่ยนเพื่อบัญชีลูกค้าหรือเพื่อบัญชีตนเอง แต่สูงสุดไม่เกินปีละ ๑๐,๐๐๐,๐๐๐ บาทในกรณีที่อัตราค่าธรรมเนียมที่คำนวณได้ตามวรรคหนึ่งมีจำนวนน้อยกว่า๒๕๐,๐๐๐ บาท ให้ชำระค่าธรรมเนียมขั้นต่ำปีละ ๒๕๐,๐๐๐ บาทข้อ ๕ ให้ผู้ได้รับใบอนุญาตประเภทการเป็นผู้ค้าคริปโทเคอร์เรนซีหรือการเป็นผู้ค้าโทเคนดิจิทัลชำระค่าธรรมเนียมในอัตราร้อยละ๑ โดยคำนวณจากกำไร (capital gain) ที่เกิดจากการค้าสินทรัพย์ดิจิทัล แต่สูงสุดไม่เกินปีละ๕,๐๐๐,๐๐๐ บาทในกรณีที่อัตราค่าธรรมเนียมที่คำนวณได้ตามวรรคหนึ่งมีจำนวนน้อยกว่า๑๐๐,๐๐๐ บาท ให้ชำระค่าธรรมเนียมขั้นต่ำปีละ ๑๐๐,๐๐๐ บาทข้อ ๖[๓] ให้ผู้ได้รับใบอนุญาตชำระค่าธรรมเนียมต่อสำนักงานก.ล.ต. โดยให้แบ่งชำระเป็น ๒ งวด ดังต่อไปนี้(๑)งวดแรก ให้ชำระค่าธรรมเนียมขั้นต่ำตามประเภทธุรกิจภายในวันที่ ๓๑ มกราคมของปีนั้นในกรณีที่ผู้ได้รับใบอนุญาตมีการประกอบธุรกิจไม่เต็มปีปฏิทินให้ผู้ได้รับใบอนุญาตชำระค่าธรรมเนียมขั้นต่ำในวันที่เริ่มประกอบกิจการหรือวันที่กลับมาเริ่มประกอบกิจการ (แล้วแต่กรณี) โดยชำระค่าธรรมเนียมขั้นต่ำตามวรรคหนึ่งตามสัดส่วนจำนวนเดือนที่มีการประกอบธุรกิจ(monthly pro-rate) ทั้งนี้ ไม่รวมถึงกรณีที่ถูกสำนักงานก.ล.ต. เพิกถอนใบอนุญาต หรือสั่งระงับการดำเนินกิจการ(๒)งวดที่สอง ให้ชำระค่าธรรมเนียมส่วนที่เกินกว่าค่าธรรมเนียมตาม (๑) ภายในวันที่ ๓๑มกราคมของปีถัดไปในกรณีที่มีการเลิกประกอบกิจการหรือถูกเพิกถอนใบอนุญาตให้ชำระค่าธรรมเนียมส่วนที่ยังไม่ได้ชำระหรือยังคงค้างอยู่ภายใน ๓๐วันนับแต่วันที่รัฐมนตรีอนุญาตให้เลิกประกอบกิจการหรือวันที่รัฐมนตรีสั่งเพิกถอนใบอนุญาตแล้วแต่กรณีในกรณีที่ผู้ได้รับใบอนุญาตที่ประกอบธุรกิจไม่เต็มปีปฏิทินมีการชำระค่าธรรมเนียมเกินกว่าอัตราที่กำหนดไว้ในวรรคแรกให้ขอรับคืนค่าธรรมเนียมที่ชำระไว้เกินนั้นภายในวันที่ ๓๑ มกราคมของปีถัดไปข้อ ๗[๔] ในกรณีที่ผู้ได้รับใบอนุญาตมีการประกอบธุรกิจหลายประเภทให้ชำระค่าธรรมเนียมตามหลักเกณฑ์ ดังต่อไปนี้(๑) ให้ชำระค่าธรรมเนียมงวดแรกในอัตราค่าธรรมเนียมขั้นต่ำสำหรับการประกอบธุรกิจประเภทใดประเภทหนึ่งที่มีอัตราสูงที่สุดทั้งนี้ในกรณีที่ผู้ประกอบธุรกิจเริ่มประกอบธุรกิจแต่ละประเภทไม่พร้อมกัน ให้ชำระค่าธรรมเนียมงวดแรกดังกล่าวในอัตราสูงที่สุดตามสัดส่วนจำนวนเดือนที่มีการประกอบธุรกิจ(monthly pro - rate)(๒) ให้ชำระค่าธรรมเนียมงวดที่สองตามรายประเภทธุรกิจรวมกัน และนำมาหักออกจากค่าธรรมเนียมขั้นต่ำที่ได้ชำระต่อสำนักงานก.ล.ต. ไว้ก่อนแล้วข้อ ๘[๕] ในการยื่นชำระค่าธรรมเนียมหรือขอรับคืนค่าธรรมเนียมตามข้อ๖ ให้ผู้ได้รับใบอนุญาตจัดทาและยื่นรายละเอียดรายงานการชำระค่าธรรมเนียมการประกอบกิจการตามที่ได้รับใบอนุญาตต่อสำนักงานก.ล.ต. ตามแบบและที่จัดไว้บนเว็บไซต์ของสำนักงาน ก.ล.ต.ข้อ ๙ เพื่อประโยชน์ในการคำนวณค่าธรรมเนียมรายปีให้ผู้ได้รับใบอนุญาตคำนวณมูลค่าการซื้อ ขายหรือแลกเปลี่ยนสินทรัพย์ดิจิทัลเป็นเงินบาททุกรายการข้อ ๑๐ ประกาศนี้ให้ใช้บังคับตั้งแต่วันที่ ๑๖กรกฎาคม พ.ศ. ๒๕๖๑ เป็นต้นไปประกาศ ณ วันที่ ๓ กรกฎาคม พ.ศ.๒๕๖๑วรวิทย์ จำปีรัตน์ประธานกรรมการคณะกรรมการกำกับหลักทรัพย์และตลาดหลักทรัพย์ประกาศคณะกรรมการกำกับหลักทรัพย์และตลาดหลักทรัพย์ที่ กม. ๒๔/๒๕๖๑ เรื่อง การกำหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต(ฉบับที่ ๒) [๖]ข้อ ๕ ประกาศนี้ให้ใช้บังคับตั้งแต่วันที่๑๖ ตุลาคม พ.ศ. ๒๕๖๑ เป็นต้นไปปวันวิทย์/จัดทำ๓ กันยายน๒๕๖๑ปวันวิทย์/เพิ่มเติม๒๘มกราคม ๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๑๖๙ ง/หน้า ๕๕/๑๖ กรกฎาคม ๒๕๖๑[๒] ข้อ ๒แก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ ที่ กม. ๒๔/๒๕๖๑เรื่อง การกำหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต (ฉบับที่๒)[๓]ข้อ๖ แก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ ที่ กม. ๒๔/๒๕๖๑เรื่อง การกำหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต (ฉบับที่๒)[๔]ข้อ๗ แก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ ที่ กม. ๒๔/๒๕๖๑เรื่อง การกำหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต (ฉบับที่๒)[๕]ข้อ๘ แก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ ที่ กม. ๒๔/๒๕๖๑เรื่อง การกำหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต (ฉบับที่๒)[๖]ราชกิจจานุเบกษา เล่ม ๑๓๕/ตอนพิเศษ ๒๔๙ ง/หน้า ๒๑/๘ ตุลาคม ๒๕๖๑